Produse și servicii furnizate în 2012 (2011)

Comunicare — organizarea a două zile de informare, participarea la 16 zile de informare organizate de agenții/structuri naționale și la o serie de alte sesiuni de informare la Bruxelles, actualizarea bazei de date EVE (1) cu rezultatele proiectelor, organizarea de evenimente în colaborare cu direcțiile generale (DG-uri) sub tutela cărora se află agenția; — s-au organizat la Bruxelles reuniuni de lansare a proiectelor pentru noii coordonatori de proiecte și pentru partenerii din cadrul acestora. — s-au organizat în diferite locuri reuniuni tematice de grup și reuniuni cu coordonatorii de proiecte. Selecții — s-au publicat 28 de cereri de propuneri și o invitație de participare la licitație; — s-au publicat, pe site-ul web al agenției, fișe informative detaliate (sau descrieri) corespunzând propunerilor selectate (compendii); — gestionarea celor aproximativ 13 000 de propuneri primite; — selecția a aproximativ 3 500 de proiecte și a 439 de carte universitare Erasmus. Vizite de monitorizare — s-au organizat peste 431 de reuniuni de monitorizare (fie la fața locului, fie la Bruxelles) cu participanții la proiecte, în vederea monitorizării implementării proiectelor. Măsuri de simplificare — utilizarea formularelor electronice a fost extinsă la mai multe acțiuni, și anume la 75 % din totalitatea solicitărilor; — s-a extins procedura de contractare simplificată (decizii în loc de acorduri de grant) pentru anumite acțiuni; — s-a redefinit modalitatea de calcul bazată pe sume forfetare, aceasta introducându-se pentru mai multe acțiuni; — în vederea evaluării acțiunilor, s-au utilizat în mai mare măsură informările la distanță ale experților și evaluările la distanță ale proiectelor; — s-au elaborat certificate de audit pentru simplificarea raportării financiare, acestea urmând a fi utilizate în mod gradual; — a fost finalizat și pus la dispoziție un dosar de informare financiară, pentru a se acorda mai multe orientări beneficiarilor. Colaborarea cu direcțiile generale sub tutela cărora se află agenția — organizarea a patru reuniuni ale Comitetului executiv; — reuniuni de coordonare periodice pe tema programelor delegate, cu directorii executivi ai direcțiilor generale sub tutela cărora se află agenția (trei reuniuni pe an); — asistență acordată direcțiilor generale sub tutela cărora se află agenția pentru pregătirea generației viitoare de programe; — furnizarea de informații cu privire la implementarea programelor către Comisie, la cererea acesteia; — contribuirea la cea de a doua evaluare intermediară a agenției, inclusiv prin acordarea de sprijin pentru realizarea unui sondaj privind nivelul de satisfacție al solicitanților și al beneficiarilor; — colaborare strânsă cu direcțiile generale sub tutela cărora se află agenția la pregătirea noilor programe pentru perioada 2014-2020. Sprijin în domeniul politicilor — gestionarea continuă a rețelei Eurydice pentru acordarea de sprijin în materie de politici în domeniul educației; acest sprijin a fost extins și în domeniul tineretului; — o serie de rapoarte întocmite de unitatea Eurydice. Audituri 120 de audituri din cadrul planului de audit pe 2011 sunt în curs de desfășurare. 114 audituri noi sunt programate în cadrul planului de audit pe 2012. Contracte și proiecte: S-au semnat 5 027 de contracte; s-au finalizat 4 738 de proiecte. Mandat — mandatul agenției a fost extins în 2013. Decizia de extindere a mandatului a fost adoptată de Comisie în decembrie.